stanford-oval/wikipedia huggingface dataset:
Synteettinen öljy
Synteettisiä perusöljyjä > PAO-pohjaiset perusöljyt

PAO (Polyalfaolefiini) -pohjaiset perusöljyt valmistetaan ohjaamalla eteenikaasu monimutkaisen käsittelyprosessin läpi. PAO-öljystä saadaan valmistettua erittäin tasalaatuista ja prosessissa saadaan juuri halutunlaisia hiilivetyjä. PAO-öljyjen haittana on korkeampi hinta. PAO-pohjaisissa perusöljyissä on hyvät ominaisuudet kuumassa ja kylmässä, sekä niiden hapettumisenkesto on hyvä ja ne soveltuvatkin lähes kaikenlaiseen käyttötarkoitukseen perusöljyksi. PAO-pohjaiset perusöljyt ovat yleisiä esimerkiksi laadukkaissa liikenteen moottoriöljyissä.
Synteettisiä perusöljyjä > Esteripohjaiset perusöljyt

Synteettisillä estereillä on hyvät lämpötila-viskositeettiominaisuudet ja alhainen höyrystyminen: sopivia suihkuturbiinien voiteluun ja voitelurasvoihin.
Synteettisiä perusöljyjä > Krakattu perusöljy

Vetykrakkauksessa pilkotaan suurimolekyylisiä hiilivetyjä (kuten parafiinivahaa) pienemmiksi, jolloin öljyn kuuman- ja kylmänkestävyys parantuvat. Krakattuja tuotteita on paljon erilaisia: krakattujen öljyjen laatu voi vaihdella mineraaliöljyä vastaavasta lähes PAO-öljyä vastaavaksi. Valmistajasta ja krakatun öljyn tyypistä riippuen käytetään lyhenteitä EHVI, VHVI tai XHVI. Krakattuja perusöljyjä käytetään yleisesti liikenteen "budjetti" voiteluaineina ja sekoitettuna esimerkiksi PAO-öljyihin, jotta tuotteen hinta ei nouse niin korkeaksi mitä se olisi täysin PAO-perusöljystä valmistettuna.
Synteettisiä perusöljyjä > Silikoniöljyt

Silikoniöljyillä on käyttöä esimerkiksi lämmönsiirrossa, muovien voiteluaineena sekä ilmailulaitteiden voitelurasvoissa.
Tero Mäkelä

Tero Jaakko Mäkelä (s. 12. huhtikuuta 1972 Västerås Ruotsi) on suomalainen moukarinheittäjä. Hän on edustanut vuodesta 2009 lähtien Seinäjoen seudun Urheilijoita ja hänen valmentajanaan on toiminut koko hänen uransa ajan Juhani Mäkelä. Kalevan kisoista Mäkelä on saavuttanut moukarinheiton pronssia vuonna 1994. Lisäksi hänellä on useita junioreiden SM-mitaleita eri heittolajeista. Nykyisin Mäkelä kilpailee lähinnä veteraanien sarjoissa keskittyen painonheittoon.
Teresztenye

| Teresztenye |
| --- | --- |
 Teresztenye
 Koordinaatit: 48°26′N, 20°36′E 
Valtio:  Unkari
Lääni:  Borsod-Abaúj-Zemplén
Pinta-ala:  
 – Kokonaispinta-ala:  8.7 km²
Väkiluku (2014):  27
 – Väestötiheys:  3.1 as./km²
Aikavyöhyke:  UTCCET (UTC+1)
 – Kesäaika:  UTCCEST (UTC+2)
Postinumero:  3757
Suuntanumero(t):  48
Infobox OKVirheellinen NIMI-arvo: 
Teresztenye on kylä Borsod-Abaúj-Zemplénin läänissä, Koillis-Unkarissa.
Historia

Ensimmäisissä virallisissa asiakirjoissa vuonna 1272 kylä mainittiin nimellä Trestene. Teresztenyessä on Árpád-dynastian aikana rakennettu kirkko.
Teresztenyen väkiluku oli muistiinpanojen mukaan 273 vuonna 1870, mutta siitä lähtien asukasmäärä on jatkuvasti laskenut. Vuonna 2000 kylän väkiluku laski 30 asukkaaseen ja nykyään (2014) Teresztenyessä on vain 27 asukasta. 1900-luvun aikana ja 2000-luvun alussa kylässä oli kukoistavaa maatalous-elämää ja satoja kotieläimiä, kuten nautoja, hevosia ja sikoja. Ympäröivien peltojen viljely vaati kovaa työtä, sillä alueen maaperä on erittäin savista.
Toisen maailmansodan jälkeen kehittyvä teollisuus Unkarissa vapautti paljon työvoimaa alueella. Perhe-elämä Teresztenyessä alkoi hitaasti kadota ja alueen hiilikaivokset suljettiin, kun kylän nuoriso alkoi muuttiaa lähikaupunkeihin Miskolciin ja Kazincbarcikaan. Vanhempi väestö ei pystynyt viljelemään karkeita, vuorenrinteillä sijaitsevia peltoja, ja jopa kylän aikoinaan kuuluisa luumupuutarha kasvoi umpeen. Teresztenyestä, kuten monista muistakin pienistä kylistä Unkarissa, tuli lähes hylätty.
Aggtelekin kansallispuisto ulottuu kylän laidalle, minkä ansiosta kylä on pysynyt lähes alkuperäisessä muodossaan. Idyllinen luonto, rauhalliset asukkaat ja ympäröivä alue, jossa on runsaasti nähtävyyksiä (Aggtelek, Bükk-vuoret, Krásna Hôrkan linna) lisäävät jatkuvasti turismia kylässä.
Aiheesta muualla

Street map (Arkistoitu – Internet Archive) (unkariksi)
Virallinen sivu (Arkistoitu – Internet Archive) (unkariksi)
Választás.hu (unkariksi)
Census (unkariksi)
Tampereen Arkkitehtikilta

| Tampereen Arkkitehtikilta ry |
| --- | --- |
  
Perustettu:  1970
Hallituksen puheenjohtaja:  Silja Jaakola
Jäseniä:  n. 200
Sijainti:  Tampere,  Suomi
Osoite:  Korkeakoulunkatu 5
Kotisivut:  tamark.fi
Tampereen Arkkitehtikilta ry (lyhyesti TamArk) on Tampereen yliopiston arkkitehtiopiskelijoiden kilta.
Killan tarkoituksena on edistää Tampereen yliopiston arkkitehtuurin opiskelijoiden yhteistoimintaa, kehittää harrastusmahdollisuuksia sekä ajaa jäsentensä etuja opintoihin liittyvissä asioissa.
TamArk on Tampereen Teekkarit ry:n perustajajäsen ja Tampereen ylioppilaskunnan TREYn piirissä toimiva järjestö.
Historia

Tampereen Arkkitehtikilta on perustettu 14. toukokuuta 1970 ensimmäisen tamperelaisen arkkitehtiopiskelijavuosikurssin voimin. Arkkitehtuurin osasto on sijainnut Tampereen keskustassa mm. Tuomiokirkonkadulla ja vuodesta 1996 Hervannassa.
Haalarit ja tunnukset

TamArkin haalarit ovat iloisen mustat. Ensimmäisen vuosikurssin opiskelijat, eli fuksit, hankkivat syksyisin haalarinsa yhteisen haalariprojektin merkeissä. TamArkin kiltanauha on väritykseltään musta ja valkoinen. Se otettiin käyttöön ensimmäistä kertaa vuonna 2020.
Jäsenpalvelut

Kilta tarjoaa jäsenilleen monia palveluita. Näitä ovat muun muassa kiltahuone, erilaiset tapahtumat, oman alan yrityksiin tutustuminen ja alan opintoihin liittyvien asioiden edunvalvonta.
Jäsenpalvelut > Tapahtumat

Kilta järjestää jäsenistölleen monenlaisia tapahtumia ympäri vuoden. Uusille aloittaville opiskelijoille järjestetään tapahtumia läpi orientaatioviikon. Syksyisin järjestetään myös Syyskarnevaalit arkkitehtuurin osaston kanssa. Teekkarikulttuurin tapaan kilta järjestetään vuoden aikana monia akateemisia pöytäjuhlia eli sitsejä. Vuosittain järjestetään myös killan vuosijuhlat. Killan tapahtumiin lukeutuvat myös yritystapahtumat, erinnäiset hyvinvointitapahtumat, viikoittaiset liikuntavuorot ja lajikokeilut. Wappuna kilta järjestää Luowan Wapputapahtuman. Oulun yliopiston ja Aalto-yliopiston arkkitehtiopiskelijoiden kanssa järjestetään vuosittain Arkkitehtiopiskelijapäivät. TamArk järjestää paljon yhteisiä tapahtumia myös muiden kiltojen ja ainejärjestöjen kanssa.
Jäsenpalvelut > Kiltahuone

TamArkin kiltahuone (lyh. kiltis) on jäsenistön yhteinen olohuone. Killalla on myös keittiö. Kiltahuone ja keittiö sijaitsevat Tampereen yliopiston Hervannan kampuksen Rakennustalossa. Kiltahuone tarjoaa jäsenistölle mahdollisuuksia musisoinnista ruoanlaittoon ja rentoutumiseen.
Aiheesta muualla

TamArkin kotisivut
TamArkin Instagram-tili
TamArkin Facebook
Teinidracula

| Teinidracula> Young Dracula |
| --- | --- |
 Teinidraculan tunnus
Tyyli:  nuortensarja
Kestoaika:  30 minuuttia
Luoja(t):  CBBC – BBC:n lastenkanava
Pääosissa:  Keith-Lee Castle Gerran Howell Clare Thomas Terence Maynard Simon Ludders
Alkuperämaa:   Iso-Britannia
Alkuperäiskieli:  englanti
Verkko:   Yle TV2
Jaksoja:  40 (luettelo jaksoista)
Ikäraja:  
Aiheesta muualla
IMDb 
Teinidracula (Young Dracula) on brittiläinen televisiosarja, joka kertoo Vladimir ”Vlad” Draculasta (Gerran Howell), hänen sisarestaan Ingrid Draculasta (Clare Thomas) ja heidän isästään Kreivi Draculasta (Keith-Lee Castle). Heidän isänsä on vampyyri. Myös Ingrid tahtoisi vampyyriksi, toisin kuin pikkuveljensä, joka alkaa kuumeisesti etsiä keinoa välttyäkseen kohtaloltaan. Perhe asuu linnassa yhdessä palvelijansa Renfieldin (Simon Ludders) ja Vladimirin täytetyn, mutta puhuvan lemmikkisuden Zoltanin kanssa. Perheen vaiheikasta elämää Englannissa hankaloittaa koulun puutyönopettaja, vampyyrinmetsästäjä Eric Van Helsing (Terence Maynard), ja hänen poikansa Jonathan ”Jonno” Van Helsing (Terry Haywood) sekä naapurin erikoinen Branaughin perhe, jonka vampyyreja ihannoiva poika ystävystyy Vladimirin kanssa.
Sarjaa on Suomessa esitetty Ylen kesäsarjassa Summerissa ja siitä on tehty kaksi tuotantokautta. Ensimmäisessä tuotantokaudessa on 14 ja toisessa 13 jaksoa. Sarjasta on tehty myös 3. tuotantokausi, joka esitettiin vuoden 2012 Summerissa. Sarjan 4. tuotantokausi ilmestyi Britanniassa myöhemmin 2012.
Rooleissa

| Näyttelijä | Rooli | Jaksot |
| --- | --- | --- |
| Gerran Howell | Vladimir Dracula | 27 |
| Clare Thomas | Ingrid Dracula | 27 |
| Keith-Lee Castle | Count Dracula | 27 |
| Simon Ludders | Renfield | 27 |
| Craig Roberts | Robin Branaugh | 27 |
| Terence Maynard | Eric Van Helsing | 26 |
| Terry Haywood | Jonathon Van Helsing | 25 |
| Lucy Borja-Edwards | Chloe Branaugh | 24 |
| Aneirin Hughes | Graham Branaugh | 23 |
| Andy Bradshaw | Zoltan | 23 |
| Beth Robert | Elizabeth Branaugh | 22 |
| Ben McGregor | Ian Branaugh | 21 |
| Luke Bridgeman | Paul Branaugh | 21 |
| Harry Ferrier | Will Clarke | 6 |
| Jo-Anne Knowles | Mina Van Helsing | 6 |
| Donna Grant | Magda Westenra | 5 |
| Ciaran Joyce | Boris Dracula | 4 |
| Philip Brodie | Ivan Dracula | 3 |
| Dafydd Emyr | Mr. Perkins | 2 |
| Betsan Llwyd | Mrs. Harker | 2 |
| Madeleine Rakic-Platt | Olga Dracula | 2 |
| Richard Elfyn | Grand High Vampire | 2 |
Aiheesta muualla

Teinidracula Internet Movie Databasessa (englanniksi)
The Boss

The Boss (”Pomo”) voi tarkoittaa seuraavia:
The Boss, Bruce Springsteen (s. 1949), yhdysvaltalainen muusikko ja lauluntekijä
The Boss, An Tran (s. 1952), vietnamilais-yhdysvaltalainen pokeriammattilainen
The Boss, Metal Gear -pelisarjan hahmo
Tero Määttä

| Tero Määttä |
| --- | --- |

Henkilötiedot
Syntynyt: 2. tammikuuta 1982 (ikä 42) Vantaa, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  112 kg
Seura
Seura:  Jokerit
Sarja:  Mestis
Tehtävä:  valmennusryhmässä
Pelaajaura
Pääsarjaura:  2000–2011
Seurat:  Kerava Shakers (jun.)   Jokerit (jun.)   Espoo Blues (SML)   KJT (Mestis)   Mora IK (SEL)   SaPKo (Mestis) Ässät (SML)
NHL-varaus:  41. varaus, 2000 San Jose Sharks
Tero Tuomas Määttä (s. 2. tammikuuta 1982 Vantaa) on suomalainen jääkiekkovalmentaja ja entinen jääkiekkoilija, joka toimii Jokerien valmennusryhmässä.
Määttä pelasi yhdeksän kautta jääkiekon SM-liigassa Espoon Bluesissa ja Porin Ässissä. Lisäksi hän pelasi Ruotsin Elitserienissä kaksi kautta Morassa. Määttä varattiin NHL:n San Jose Sharksiin vuonna 2000.
Pelaajauransa jälkeen Määttä on toiminut päävalmentajana Porvoo Huntersissa (2014–2018) ja Jokereiden A-junioreissa (2018–2023). Hänet valitiin Jokereiden edustusjoukkueen päävalmentajaksi kaudeksi 2023–2024 Mestikseen. Syyskuussa 2024 Jokerit tiedotti Määtän jatkavan joukkueen valmennusryhmässä joukkueen nimettyä Risto Dufvan joukkueen uudeksi päävalmentajaksi.
The Neptunes

The Neptunes on yhdysvaltalaisten Pharrell Williamsin ja Chad Hugon muodostama tuotantoduo. The Neptunes on hyvin vahvasti vaikuttanut 2000-luvun popmusiikkiin.
Tuottajina

Alun perin The Neptunes tuotti pääasiassa hip hop- ja r&b-artisteja. Suosion kasvaessa myös monet pop-artistit kiinnostuivat duosta ja rupesivat tekemään heidän kanssaan yhteistyötä. Varsinkin Pharrell Williams on ollut vahvasti näkyvillä The Neptunesin tuottamien kappaleiden yhteydessä, usein myös laulamalla niillä ja esiintymällä kappaleiden musiikkivideoilla. Hän on osaltaan ollut tekemässä myös musiikin tuottajista eturivin tähtiä.
Vaikka The Neptunes aloitti musiikintuottamisen jo 1990-luvun alussa, heidän ensimmäinen suuri hitti oli N.O.R.E:n "Superthug"-kappale vuonna 1998, jolla oli jo selvästi kuultavissa duon omaperäinen tyyli. Tämän jälkeen he tehtailivat hittejä muun muassa Kelisille ja Jay Z:lle. Heidän ensimmäinen maailmanlaajuinen ykköshittinsä oli Britney Spearsin "I'm A Slave 4 U" vuonna 2001. Seuraavana vuonna The Neptunes sai paljon näkyvyyttä, kun he tuottivat suurimman osan Justin Timberlaken Justified-albumista. Myös Nellyn suurhitti "Hot In Herre" oli Neptunes-tuotantoa.
Artisteina

Vuonna 2003 The Neptunes julkaisi albumin The Neptunes Present... Clones, jolla useat vierailevat artistit hoitavat suurimman osan vokaaliosuuksista. Levy nousi Yhdysvaltojen albumilistan kärkeen heti julkaisuviikollaan.
Yhdessä Shae Haleyn kanssa Pharrell Williams ja Chad Hugo muodostavat rock-yhtye N*E*R*D:in. Yhtye on julkaissut kaksi levyä ja niittänyt menestystä maailmalla. On huomattava, että N*E*R*D:in musiikki eroaa huomattavasti The Neptunesin normaalista tyylistä, ollen enemmän rockia kuin hip hopia tai r&b:tä.
Williams julkaisi vuonna 2006 sooloalbumin In My Mind, jolla hän sekä laulaa että räppää. Albumi menestyi kohtalaisesti, mutta ei yltänyt samanlaiseen menestykseen, kuin monet muut The Neptunesin tuotannot. Sooloartistina hän esiintyy yksinkertaisesti nimellä Pharrell.
Musiikkityyli

The Neptunesilla on varsin tunnistettava soundi, joka on usein hyvin elektroninen. Tyyliin kuuluvat myös erikoiset ja yllättävät efektit, keinotekoisen kuuloiset rummut ja itämaiset melodiat. Useilla kappaleilla on myös Pharrell Williamsin laulua.
Star Trak

Star Trak on The Neptunesin levy-yhtiö, jonka artisteja ovat Pharrellin lisäksi muun muassa hip hop -duo Clipse ja räppäri Slim Thug.
The Neptunesin tuottamia kappaleita

Britney Spears – "I'm A Slave 4 U", "Boys"
Busta Rhymes – "Pass the Courvoisier"
Clipse – "Grindin'"
Gwen Stefani – "Hollaback Girl"
Jay Z – "I Just Wanna Luv U (Give It 2 Me)", "Excuse Me miss", "Change Clothes"
Justin Timberlake – "Like I Love You", "Rock Your Body", "Señorita", "I'm Lovin' It"
Kelis – "Caught out There", "Milkshake"
LL Cool J – "Luv U Better"
Mariah Carey – "Say Somethin'"
Nelly – "Hot In Herre", "Flap Your Wings"
No Doubt – "Hella Good"
*NSYNC – "Girlfriend"
P. Diddy – "Diddy"
Snoop Dogg – "From tha Chuuuch to da Palace", "Beautiful", "Drop It Like It's Hot", "Let's Get Blown", "Signs"
Usher – "U Don't Have to Call"
The Negation

| The Negation Decapitated |
| --- | --- | --- |

Studioalbumin tiedot
 Äänitetty : elo–syyskuu 2003
 Julkaistu: 9. maaliskuuta 2004
 Tuottaja(t): Slawek Wieslawski, Vojtek Wieslawski, Decapitated
 Tyylilaji: tekninen death metal
 Kesto: 32.50
 Levy-yhtiö: Earache
Decapitatedin muut julkaisut
| Nihility 2002 | The Negation 2004 | Organic Hallucinosis 2006 |
The Negation on puolalaisen teknisen death metal -yhtye Decapitatedin kolmas studioalbumi, joka on julkaistu vuonna 2004.
Kappaleet

Kaikki kappaleet säveltänyt ja sanoittanut Decapitated, ellei toisin mainita
The Fury – 4.26
Three-Dimensional Defect – 3.57
Lying and Weak – 3.25
Sensual Sickness – 4.05
The Calling – 1.17 (Instrumentaali)
The Negation – 5.04
Long-Desired Dementia – 3.21
The Empty Throne – 4.41
Lunatic of God's Creation – 2.34 (säv. Deicide cover, bonuskappale)
Kokoonpano

Vogg – kitarat
Vitek – rummut
Martin – bassokitara
Sauron – laulu
Kokoonpano > Tuotanto

Digby Pearson – vastaava tuottaja
Wojtek Wiesławski – äänittäjä
Sławek Wiesławski – äänittäjä
Jacek Wiśniewski – grafiikka
Darek Kempny – valokuvat
Arvostelut

Allmusic:
Chronicles of Chaos: 9/10
Imperiumi.net: 9–/10
Soundi:
Teraz Rock:
Aiheesta muualla

The Negation Discogsissa. (englanniksi)
Albumi The Negation Encyclopaedia Metallum -sivustolla (englanniksi)
The Platinum Collection (Deep Purple)

| The Platinum Collection Deep Purple |
| --- | --- | --- |

Kokoelmalevyn tiedot
 Äänitetty : 1968-2003
 Julkaistu: 21. Maaliskuuta 2005
 Tyylilaji: Heavy metal, hard rock
 Kesto: 214.11
 Levy-yhtiö: EMI
Deep Purple muut julkaisut
| The Early Years 2004 | The Platinum Collection 2005 |   |
The Platinum Collection on Deep Purplen kolmen cd:n kokoelma vuosilta 1968-2003.
Kappaleet > CD 1

"Hush" – 4:26
"Mandrake Root" – 6:11
"Hey Joe" – 7:27
"Kentucky Woman" – 4:42
"Wring That Neck" – 5:12
"Shield" – 6:03
"Bird Has Flown" – 2:53
"Emmaretta" – 3:07
"Hallelujah" – 3:41
"Black Night" (single version) – 3:27
"Speed King" – 5:51
"Flight of the Rat" – 7:52
"Child in Time" – 10:20
Kappaleet > CD 2

"Fireball" – 3:24
"Strange Kind of Woman" – 3:51
"Demon's Eye" – 5:20
"No One Came" (1996 remix) – 6:24
"Highway Star" (1997 remix) – 6:29
"Smoke on the Water" – 5:41
"When a Blind Man Cries" (1997 remix) – 3:30
"Space Truckin'" (1997 remix) – 4:56
"Lazy" (live) – 10:33
"Never Before" (live) – 3:57
"Woman From Tokyo" – 5:49
"Smooth Dancer" – 4:09
"Mary Long" – 4:24
"Burn" (single edit) – 4:33
Kappaleet > CD 3

"Might Just Take Your Life" – 4:38
"Coronarias Redig" – 4:53
"Stormbringer" – 4:05
"Hold On" – 5:05
"Soldier of Fortune" – 3:14
"Mistreated" (Live) – 11:35
"You Keep On Moving" – 5:18
"Love Child" – 3:05
"Drifter" – 4:00
"Perfect Strangers" (Live) – 6:23
"Ted The Mechanic" (Live) – 4:33
"Any Fule Kno That" – 4:28
"Bludsucker" – 4:27
"Sun Goes Down" – 4:15
Tigranes VI

Tigranes VI oli Armenian kuningas ensimmäisellä vuosisadalla vuodet 58–63.
Tigranesin elämästä tiedetään hyvin vähän ennen vuotta 58. Hänen isänsä oli nimeltään Aleksantari, ja hänen äitinsä on tuntematon. Rooman keisari Nero asetti Tigranesin Armenian kuninkaaksi 58. Roomalaiset olivat aiemmin hyökänneet Armeniaan Kappadokiasta Gnaeus Domitius Corbulon johdolla. Samalla Armeniaan olivat hyökänneet myös Iberian Parsman I ja Kommagenen Antiokhos IV. Armenian kuningas Tiridates I pakeni pääkaupungistaan Artaksatasta.
Roomalaisten voiton jälkeen Tigranes kruunattiin kuninkaaksi, ja Nero antoi hänelle vartiojoukon puolustamaan Armeniaa. Tigranes valtasi Partian pienen vasallivaltin Adiabenen, mitä Parthian kuningas Vologases I piti Rooman aggressiivisuuden osoituksena. Parthia hyökkäsi Armeniaan, ja taisteluiden jälkeen Parthia ja Rooma tekivät rauhansopimuksen, joka nosti Tiridateen takaisin Armenian kuninkaaksi. Tigranes jätti valtaistuimen vuonna 63.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tigranes VI of Armenia
Tarkastuslautakunta

Tarkastuslautakunta on Suomen kuntalaissa säädetty kunnanvaltuuston valitsema monijäseninen toimielin, joka vastaa kunnan hallinnon ja talouden tarkastuksesta.
Vuosittain kunnan tilinpäätöksen yhteydessä käsitellään tarkastuslautakunnan arviointikertomus. Tarkastuslautakunnalla on esitysoikeus kunnanvaltuustolle.
Tarkastuslautakunnalla on oikeus saada salassa pidettäviä kunnan hallussa olevia asiakirjoja tehtävän hoitamista varten.
Aiheesta muualla

Kunnan tarkastuslautakunnan tehtävät (Arkistoitu – Internet Archive) (Kuntaliitto)
Tanssii tähtien kanssa (1. tuotantokausi)

| Tanssii tähtien kanssa 1>  tuotantokausi |
| --- | --- |
Alkuperämaa:   Suomi
Esittäminen
Verkko:  MTV3
Ensimmäinen esitys:  2006-03-055. maaliskuuta 2006
Viimeinen esitys:  2006-04-2323. huhtikuuta 2006
Esitysten määrä:  8
Kaudet
 Seuraava → 2. tuotantokausi
 Luettelo kilpailijoista
Tanssii tähtien kanssa -televisiosarjan ensimmäinen tuotantokausi esitettiin MTV3-kanavalla keväällä 2006. Ohjelma perustuu formaattiin Dancing with the Stars, jossa julkisuuden henkilöt opettelevat tansseja ammattitanssijoiden opastuksella. Viikoittain yksi pari putoaa katsojien ja tuomarien äänten perusteella.
Sarjan ensimmäinen jakso, jossa seurattiin tanssiparien harjoittelua, esitettiin 5. maaliskuuta 2006. Sunnuntai-iltana esitetty jakso keräsi yli 1,3 miljoonaa katsojaa. Kilpailuun osallistuneesta kahdeksasta parista ensimmäinen putosi viikkoa myöhemmin. Kilpailun voittajaksi selviytyi lopulta laulaja Tomi Metsäketo parinaan tanssija Sanna Hirvaskari.
Ensimmäisen kauden lähetyksillä oli keskimäärin 1,4 miljoonaa katsojaa. Kauden päätöstä seurasi keskimäärin 1,57 miljoonaa suomalaista, mikä nosti finaalin koko vuoden neljänneksi katsotuimmaksi ohjelmaksi.
Tuotantokaudella kilpaillut Kristiina Elstelä valittiin vuoden 2006 Eevaksi. Hänet palkittiin esimerkistä, jonka hän antoi jaksaessaan jatkaa kilpailussa syvästä henkilökohtaisesta surustaan huolimatta. Hänen poikansa kuoli kesken kilpailun.
Kilpailijat

| Julkisuuden henkilö | Ammatti | Tanssinopettaja | Sijoitus |
| --- | --- | --- | --- |
| Leena Harkimo | kansanedustaja | Erik Hento | 1. pudonnut 12. maaliskuuta |
| Suvi Miinala | malli | Juha Pykäläinen | 2. pudonnut 19. maaliskuuta |
| Katja Kannonlahti | toimittaja | Jussi Väänänen | 3. pudonnut 26. maaliskuuta |
| Markus Pöyhönen | pikajuoksija | Sanna Hento | 4. pudonnut 2. huhtikuuta |
| Keith Armstrong | jalkapallovalmentaja | Helena Ahti-Hallberg | 5. pudonnut 9. huhtikuuta |
| Jone Nikula | juontaja | Katja Koukkula | 3. sija 16. huhtikuuta |
| Kristiina Elstelä | näyttelijä | Marko Keränen | 2. sija 23. huhtikuuta |
| Tomi Metsäketo | laulaja | Sanna Hirvaskari | 1. sija 23. huhtikuuta |
Pistetaulukko

| Joukkue | Sija | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- | --- |
| Tomi & Sanna | 1. | 25 |  |  |  | 28 |  |  |  |
| Kristiina & Marko | 2. | 32 |  |  |  | 32 |  |  |  |
| Jone & Katja | 3. | 24 |  |  |  | 36 |  |  |  |
| Keke & Helena | 4. | 26 |  |  |  | 26 |  |  |  |
| Markus & Sanna | 5. | 30 |  |  |  | 21 |  |  |  |
| Katja & Jussi | 6. | 30 |  |  |  |  |  |  |  |
| Suvi & Juha | 7. | 24 |  |  |  |  |  |  |  |
| Leena & Erik | 8. | 24 |  |  |  |  |  |  |  |
Juontajat ja tuomarit > Juontajat

Ensimmäisen tuotantokauden juontajina toimivat Marco Bjurström sekä Ella Kanninen. Bjurström juonsi kilpailua kaikkiaan neljä tuotantokautta vuoteen 2009 asti, minkä jälkeen hän tiedotti jättävänsä ohjelman ja hänen tilalleen valittiin Mikko Leppilampi. Kanninen puolestaan toimi juontajana kaksi ensimmäistä tuotantokautta sekä seitsemännellä tuotantokaudella vuonna 2012.
Juontajat ja tuomarit > Tuomarit

Kilpailun alkuperäisiä tuomareita olivat Jorma Uotinen, Jukka Haapalainen, Mikko Rasila ja Merja Satulehto, joka toimi myös tuomariston puheenjohtajana. Tuomariston kokoonpano säilyi samana myös seuraavalla tuotantokaudella, mutta Rasila ja Satulehto eivät jatkaneet enää kolmannelta kaudelta lähtien.
Katsojaluvut

| Jakso | Esityspäivä | Katsojaluvut |
| --- | --- | --- |
| 1 | 5. maaliskuuta 2006 | 1 332 000 |
| 2 | 12. maaliskuuta 2006 | 1 356 000 |
| 3 | 19. maaliskuuta 2006 | — |
| 4 | 26. maaliskuuta 2006 | 1 405 000 |
| 5 | 2. huhtikuuta 2006 | 1 473 000 |
| 6 | 9. huhtikuuta 2006 | 1 394 000 |
| 7 | 16. huhtikuuta 2006 | 1 336 000 |
| 8 | 23. huhtikuuta 2006 | 1 571 000 |
Aiheesta muualla

Ensimmäinen tanssikausi lumosi katsojat vuonna 2006[vanhentunut linkki] MTV3
Tanssii Tähtien Kanssa MTV Katsomo
Tanssii Tähtien Kanssa (Arkistoitu – Internet Archive) C More
Tanssii Tähtien Kanssa Instagram
Tanssii Tähtien Kanssa TikTok
Tanssii Tähtien Kanssa X
Tanssikupla MTV Katsomo
Tanssii tähtien kanssa
Tarkastaja

| Tarkastaja |
| --- | --- |
Ohjaaja:  Anssi Mänttäri
Käsikirjoittaja:  Anssi Mänttäri
Tuottaja:  Anssi Mänttäri
Säveltäjä:   Asko Mänttäri  Antero Priha 
Kuvaaja:  Heikki Katajisto
Leikkaaja:   Sampo Laine  Paavo Virtanen 
Pääosat:   Niko Saarela  Eeva Putro  Anna-Maija Tuokko 
Valmistustiedot
Valmistusmaa:  Suomi
Tuotantoyhtiö:  Riskifilmi / AV-Heltech
Ensi-ilta:  kesäkuu 2011 (Sodankylän elokuvajuhlat)
Kesto:  76 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tarkastaja on Anssi Mänttärin ohjaama suomalainen elokuva, joka sai ensi-iltansa Sodankylän elokuvajuhlissa vuonna 2011. Elokuvan pääosassa tarkastajan roolissa esiintyy Niko Saarela. Muissa rooleissa esiintyvät muun muassa Eeva Putro, Anna-Maija Tuokko, Kari Hietalahti ja Matti Onnismaa.